CELEX: 62011CN0073
Language: sk
Date: 2011-02-18 00:00:00
Title: Vec C-73/11 P: Odvolanie podané 18. februára 2011 : Frucona Košice a. s. proti rozsudku Všeobecného súdu (druhá komora) zo 7. decembra 2010 vo veci T-11/07, Frucona Košice a. s./Európska komisia, St. Nicolaus — trade a. s.

30.4.2011   
            
            
               SK
            
            
               Úradný vestník Európskej únie
            
            
               C 130/12
            
         Odvolanie podané 18. februára 2011: Frucona Košice a. s. proti rozsudku Všeobecného súdu (druhá komora) zo 7. decembra 2010 vo veci T-11/07, Frucona Košice a. s./Európska komisia, St. Nicolaus — trade a. s.
   (Vec C-73/11 P)
   2011/C 130/22
   Jazyk konania: angličtina
   
      Účastníci konania
   
   
      Odvolateľka: Frucona Košice a. s. (v zastúpení: P. Lasok QC, J. Holmes, barrister, B. Hartnett, barrister, O. Geiss, Rechtsanwalt)
   
      Ďalší účastníci konania: Európska komisia, St. Nicolaus — trade a. s.
   
      Návrhy odvolateľky
   
   Odvolateľka navrhuje, aby Všeobecný súd:
   
               —
            
            
               zrušil rozsudok Všeobecného súdu zo 7. decembra 2010 vo veci T-11/07 v rozsahu, v akom sa týka štvrtého a šiesteho žalobného dôvodu žaloby predloženej Všeobecnému súdu odvolateľkou,
            
         
               —
            
            
               prijal tieto žalobné dôvody ako dôvodné,
            
         
               —
            
            
               vrátil vec Všeobecnému súdu, aby rozhodol o piatom, šiestom, siedmom, ôsmom a deviatom žalobnom dôvode predložených odvolateľkou v rozsahu, v akom sa týkajú daňového exekučného konania, a
            
         
               —
            
            
               zaviazal Komisiu na náhradu trov konania odvolateľky.
            
         
      Odvolacie dôvody a hlavné tvrdenia
   
   Odvolateľka na podporu svojho odvolania uvádza dva odvolacie dôvody.
   1.   Prvý odvolací dôvod: Všeobecný súd dostatočne nepreskúmal spôsob, akým Komisia uplatnila kritérium súkromného veriteľa.
   
   2.   Druhý odvolací dôvod: Všeobecný súd sa nedovolene snažil nahradiť svojím odôvodnením odôvodnenie Komisie s ohľadom na uplatnenie kritéria súkromného veriteľa a/alebo posúdil predložené dôkazy, na základe ktorých sa preskúmanie tohto kritéria má vykonať, zjavne nesprávnym spôsobom, pričom tak skreslil jasný zmysel dôkazov.